**คำแนะการชำระภาษีของทางเทศบาล**

 ภาษีที่เทศบาลเก็บเอง ได้แก่ ภาษีโรงเรือนและที่ดิน ภาษีบำรุงท้องที่ และภาษีป้าย

**ภาษีโรงเรือนและที่ดิน**

 เป็นภาษีที่จัดเก็บจาก บ้านเช่า อาคาร ร้านค้า ตึกแถว บริษัท ธนาคาร โรงแรม โรงภาพยนตร์ แฟลต อพาร์ทเมนท์ หอพัก คอนโดมิเนียม โรงเรียนสอนวิชาชีพ โรงงานอุตสาหกรรม สนามม้า สนามมวย สนามกอล์ฟ ท่าเรือ บ่อนไก่ บ่อปลา ฟาร์มสัตว์ คลังสินค้า และบริเวณที่ดินที่ปกติใช้ร่วมไปกับโรงเรือนนั้น ฯลฯ

**อัตราภาษี**

 ร้อยละ 12.5 ของค่ารายปี

**การยืนแบบประเมินและการชำระภาษี**

 1.เจ้าของทรัพย์สิน หรือผู้รับมอบอำนาจ มีหน้าที่ยื่นแบบแสดงรายการทรัพย์สิน (แบบ ภ.ร.ด.2) ต่อพนักงานเจ้าหน้าที่ในท้องที่ ซึ่งทรัพย์สินนั้นตั้งอยู่

 2.พนังงานเจ้าหน้าที่ตรวจพิจารณาแบบฯ กำหนดประเภทของสินทรัพย์, ค่ารายปีของทรัพย์สิน, ค่าภาษีที่จะต้องเสีย แล้วแจ้งการประเมิน และจะได้รับแบบแจ้งการประเมิน (ภ.ร.ด.8)

 3.เมื่อผู้รับการประเมินได้รับการประเมิน (แบบ ภ.ร.ด.8) แล้วต้องไปชำระค่าภาษี ภายใน 30 วัน นับจากวันถัดจากที่ได้รับแจ้งการประเมิน

หมายเหตุ\*\*\* ยื่นแบบ ภ.ร.ด.2 ภายใน มกราคม – กุมภาพันธ์ ของทุกปีสามรถชำระได้ที่ กองคลัง เทศบาลฯ โทร.044-0801046

**การอุทธรณ์**

หากผู้รับการประเมินไม่พอใจในการประเมิน ให้ยื่นคำร้องขออุทธรณ์ ภายใน 15 วัน นับตั้งแต่วันที่ได้รับแบบแจ้งการประเมิน (ภ.ร.ด.8)

**อัตราโทษและค่าปรับ**

 1.ผู้ใดละเลยมายื่นแบบแสดงรายการ มีความผิดโทษปรับไม่เกิน 200 และเรียกเก็บภาษีย้อนหลังได้ไม่เกิน 10 ปี

 2.ผู้ใดยื่นแบบแสดงรายการไม่ถูกต้องตามความจริง หรือไม่บริบูรณ์ มีความผิดต้องระวางโทษจำคุกไม่เกิน 6 เดือน หรือปรับไม่เกิน 500 บาท หรือทั้งจำทั้งปรับ และเรียกเก็บภาษีย้อนหลังได้ไม่เกิน 5 ปี

 3. ถ้าชำระภาษีเกินกำหนด 30 วัน นับตั้งแต่ ถัดจากวันที่ได้รับการประเมินให้เสียเงินเพิ่ม ดังนี้

 3.1ไม่เกิน 1 เดือน เสียเพิ่ม 2.5 %

 3.2 เกิน 1 เดือน แต่ไม่เกิน 2 เดือน เพิ่ม 5%

 3.3 เกิน 2 เดือน แต่ไม่เกิน 3 เดือน เพิ่ม 7.5 %

 3.4 เกิน 3 เดือน แต่ไม่เกิน 4 เดือน เพิ่ม 10 %

3.4 เกิน 4 เดือนขึ้นไป ให้ยึดอายัด หรือขายทอดตลาดทรัพย์สิน โดยมิต้องขอให้ศาลสั่ง หรือ ออกหมายยึด

**การชำระภาษีบำรุงท้องที่**

 เป็นภาษีที่จัดเก็บจากเจ้าของที่ดิน ผู้ครอบครองที่ดิน

**อัตราภาษีบำรุงท้องที่**

 1. ที่นา, ปลูกพืชล้มลุก เจ้าของทำเอง ไร่ละ 4 หรือ 5 บาท

 2. ที่นาให้เช่า ไร่ละ 10 บาท

 3. ที่ว่างเปล่า (ไม่ได้รับลดหย่อน) ไร่ละ 10 บาท

 4. ที่ดินว่างเปล่า หรือไม่ได้ทำประโยชน์จะต้องเสียภาษีเป็น 2 เท่า ของอัตราภาษีปกติ

**การยื่นแบบประเมินและการชำระภาษี**

 1.เจ้าของที่ดิน, ผู้ครอบครองที่ดิน มีหน้าที่ยื่นแบบแสดงรายการที่ดิน (ภ.บ.ท.5) ภายในเดือนมกราคมของปีแรกที่มีการตีราคาปานกลางที่ดิน และแบบที่ยื่นไว้ ใช้ได้ทุกปี ในรอบระยะเวลา 4 ปี และชำระภาษีปีละครั้ง

 2. กรณีเป็นเจ้าของที่ดินใหม่ หรือเป็นผู้ได้รับกรรมสิทธิ์ที่ดินใหม่ หรือเนื้อที่ดินมีการเปลี่ยนแปลงต้องยื่นแบบแสดงรายการที่ดิน ภายใน 30 วัน นับตั้งแต่วันที่เป็นเจ้าของที่ดินใหม่ หรือได้รับโอนกรรมสิทธิ์

หมายเหตุ\*\*\* ต้องชำระภาษีโรงเรือนและที่ดิน ตั้งแต่วันที่ 2 มกราคม – 30 เมษายน ของทุกปี สามารถชำระได้ที่กองคลัง เทศบาลฯ โทร.044-0801046

**การลดหย่อนและการยกเว้นภาษีบำรุงท้องที่**

1.ที่ดินที่เจ้าของบ้านอยู่อาศัย โดนไม่ทำการค้าหรือให้เช่าแต่อย่างใดทั้งสิ้น ลดหย่อนได้ 1 ไร่ ส่วนที่เกินต้องเสียภาษีตามอัตราที่กำหนด

 2. ที่ดิน ที่เจ้าปลูกบ้านให้เช่า หรือปลูกบ้านทำการค้า และได้เสียภาษีโรงเรือน และที่ดินแล้ว จะได้รับการยกเว้นภาษีบำรุงท้องที่ ในส่วนที่อาคารนั้นตั้งอยู่

**อัตราโทษและค่าปรับ**

1.ไม่ยื่นแบบภายในกำหนดเสียเงินเพิ่ม 10 % ของภาษี

 2. ยื่นรายการไม่ถูกต้อง ค่าภาษีน้อยลง ต้องเสียเงินเพิ่ม 10 % ของค่าภาษีประเมินเพิ่มเติม

 3. ชี้แจงจำนวนเนื้อที่ดินไม่ถูกต้อง ค่าภาษีน้อยลง ต้องเสียเงินเพิ่มอีก 1 เท่า ของค่าภาษีประเมินเพิ่มเติม

 4. ชำระภาษีเกินกำหนดวันที่ 30 เมษายน ต้องเสียเงินเพิ่ม 24 % ต่อปีของค่าภาษี เศษของเดือนให้นับเป็นหนึ่งเดือน

**การเปลี่ยนแปลงที่ดิน**

 - ซื้อ – ขาย โอนมรดก เปลี่ยนแปลงกรรมสิทธิ์ที่ดิน

 - ล้มไม้ยืนต้น ปลูกพืชพืชล้มลุก

 - เดิมปลูกล้มลุก ปลูกไม้ยืนต้นแทน

 - เดิมเป็นที่ดินว่างเปล่า แต่นำมาใช้ประโยชน์ เช่น ปลูกไม้ล้มลุก ไม้ยืนต้น ให้เช่าที่ดินเป็นต้น

 - เกิดจากเหตุธรรมชาติ น้ำเซาะที่ดินลดลง เป็นต้น

 ยื่นคำร้อง ภ.บ.ท.8, 8 ก., ภายใน 30 วัน นับแต่วันเปลี่ยนแปลง

**ภาษีป้าย**

เป็นภาษีที่จัดเก็บจากป้ายแสดงชื่อ ยี่ห้อ หรือเครื่องหมายที่ใช้ในการประกอบการค้า หรือประกอบกิจการ เพื่อหารายได้ หรือ โฆษณาสินค้าไว้ที่วัตถุใดๆ ด้วยอักษร ภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น

**อัตราภาษีป้าย**

 1.ป้ายที่มีอักษรไทยล้วน ให้คิดอัตรา 3 บาท/500 ตารางเซนติเมตร

 2. ป้ายที่มีอักษรไทยปนกับภาษาต่างประเทศ และหรือปนกับภาพ และหรือเครื่องหมายอื่นให้คิดอัตรา 20 บาท/ตารางเซนติเมตร

 3. ป้ายดังต่อไปนี้ ให้คิดอัตรา 40บาท/ตารางเซนติเมตร

 3.1 ป้ายที่ไม่มีอักษรไทย ไม่ว่าจะมีภาพหรือเครื่องหมายใดๆ

 3.2 ป้ายที่มีอักษรไทยบางส่วน หรือทั้งหมดอยู่ใต้ หรือต่ำกว่าอักษรต่างประเทศ

4.ป้ายที่เปลี่ยนแปลงแก้ไขตามมาตรา 14 (3) ให้คิดอัตราตาม (1) (2) (3) แล้วแต่กรณีและให้เสียตามจำนวนเงินภาษีที่เพิ่มเติม

 5. ป้ายตาม (1)(2) หรือ (3) เมื่อคำนวณพื้นที่ของป้ายแล้ว ถ้ามีอัตราที่ต้องเสียภาษีต่ำกว่า ป้ายละ 200 บาท ให้เสียภาษี 200 บาท

**การยื่นแบบประเมินและการชำระภาษี**

 1. เจ้าของป้าย, ผู้ครอบครองมีป้าย มีหน้าที่ที่จะต้องยื่นแบบแสดงรายการภาษีป้ายโดยเสียเป็นรายปี ยกเว้นป้ายที่เริ่มติดตั้ง หรือแสดงในปีแรกให้ยื่นแบบแสดงรายการภาษีป้าย ภายใน 15 วัน และให้เสียภาษีป้ายตั้งแต่วันที่เริ่มติดตั้ง หรือแสดงจนถึงสิ้นปี และเสียภาษีป้ายเป็นรายงวด งวดละ 3 เดือนของปี

 2. ชำระภาษีป้ายภายใน 15 วัน นับตั้งแต่วันที่ได้รับแจ้งการประเมินจากพนักงานเจ้าหน้าที่

 3. ถ้าภาษีป้ายเกิน 3,000 บาท สามารถขอผ่อนชำระเป็นสามงวดเท่าๆ กันก็ได้

หมายเหตุ\*\*\* ต้องชำระภาษีโรงเรือนและที่ดิน ตั้งแต่วันที่ 2 มกราคม – 31 มีนาคม ของทุกปี

 สามารถชำระได้ที่กองคลัง เทศบาลฯ โทร.044-0801046

**การอุทธรธ์**

 ถ้าผู้มีหน้าที่เสียภาษีป้ายได้รับแจ้งการประเมิน แล้วเห็นว่าไม่ถูกต้อง ให้ยื่นคำร้องอุทธรณ์ ต่อเจ้าพนักงานตามแบบ ภ.ป.4 ภายใน 30 วัน นับตั้งแต่วันที่ได้รับการประเมิน

**อัตราโทษและค่าปรับ**

 1.ไม่ยื่นแบบแสดงรายการภาษีป้ายภายในเดือนมีนาคม หรือหลังติดป้าย 15 วัน เสียเงินเพิ่ม 10 % ของค่าภาษี

 2. ยื่นแบบเสดงรายการภาษีป้าย โดยไม่ถูกต้อง ทำให้ค่าภาษีน้อยลงต้องเสียเงินเพิ่ม 10 % ของค่าภาษีที่ประเมินเพิ่มเติม

 3. ไม่ชำระเงินภายใน 15 วัน นับตั้งแต่วันที่ได้รับการแจ้งประเมิน เสียเงินเพิ่ม 2 % ต่อเดือนของค่าภาษี เศษของเดือนให้นับเป็นหนึ่งเดือน

 4. ผู้ใดจงใจไม่ยื่นแบบแสดงรายการภาษีป้าย ต้องระวางโทษปรับ ตั้งแต่ 5,000 – 50,000 บาท

 5. ผู้ใดไม่แจ้งการรับโอนป้ายภายใน 30 วัน ตั้งแต่วันรับโอนต้องระวางโทษปรับตั้งแต่ 1,000 – 10,000 บาท

 6. ผู้ใดไม่แสดงชื่อ - ที่อยู่ เจ้าของป้ายเป็นรายลักษณ์อักษรไทยชัดเจนที่มุมขวาด้านล่างของป้าย ซึ่งติดตั้งบนอสังหาริมทรัพย์ของผู้อื่น และมีพื้นที่เกิน 2 ตารางเมตร ต้องระวางโทษปรับวันละ 100 บาท เรียงรายวันตลอดระยะเวลาที่กระทำความผิด

 7. ผู้ใดได้รู้อยู่แล้ว หรือจงใจแจ้งข้อความอันเป็นเท็จ ให้ถ้อยคำเท็จ ตอบคำถามด้วยถ้อยคำอันเป็นเท็จ หรือนำพยานหลักฐานมาแสดง เพื่อหลีกเลี่ยง หรือพยายามหลีกเลี่ยงการเสียภาษีป้าย ต้องระวางโทษจำคุกไม่เกิน 1 ปี หรือปรับตั้งแต่ 5,000 – 50,000 บาท หรือทั้งจำทั้งปรับ

**ใบอนุญาตต่างๆ**

 1. ยื่นใบคำขอรับใบอนุญาต ภายใน 15 วัน นับตั้งแต่วันเปิดกิจการใหม่ ต่อเจ้าพนักงานท้องถิ่น

 2. การต่ออายุใบอนุญาตจะต้องจะต้องยื่นใบคำขอก่อนใบอนุญาตสิ้นอายุ (ใบอนุญาตมีอายุ 1 ปี นับตั้งแต่วันที่ได้ออกใบอนุญาต)

 3.การต่ออายุ ใบอนุญาตเกินกำหนดเวลา ต้องชำระค่าปรับเพิ่ม เพิ่มขึ้นอีก 20 % ของค่าธรรมเนียม

 4. ใบอนุญาตก่อสร้าง - รื้อถอน - ดัดแปลง อาคาร, รั้ว ต้องแจ้งขอใบอนุญาต ภายใน 15 วัน

หมายเหตุ\*\*\* สามารถติดต่อสอบถามรายละเอียดได้ที่ กองคลัง เทศบาลฯ โทร.044-0801046